Este denumit, ironic, „supozitor exploziv” de către experţii în antiterorism. Cotidianul descrie dispozitivul şi modul de operare: „o budincă albă apetisantă mai mare de 40 cm se introduce în rectul unui kamikaze şi se conectează la un telefon mobil. Aparatul telefonic programat şi apelat de la distanţă trimite curentul electric necesar exploziei”.

La om sau plasaţi în animale

În 2009, „Le Figaro” dezvăluia riscurile atentatelor cu explozibili tip „supozitor”, după tentativa atacului islamist din 28 august al acelui an, de la palatul prinţului Mohammed bin Nayef, responsabil cu lupta împotriva terorismului în Arabia Saudită şi fiu al ministrului de interne al regatului.

În 2010, tot „Le Figaro” anunţa că teroriştii islamişti încearcă să folosească „câini kamikaze”, cărora le cos explozibil în abdomen. Mai exista o variantă, cea a „sânilor explozibili”, siliconul din protezele mamare ale femeilor kamikaze fiind înlocuit cu o bombă lichidă.

„Acest procedeu este mult mai dificil de detectat pentru că operaţia de implant poate avea loc cu mult timp înainte”, în timp ce explozibilii introduşi pe cale rectală la om sau plasaţi în animale sunt mai rar operanţi dincolo de 30 de ore, pentru că purtătorul este subiectul unei ocluzii intestinale şi pentru că animalul poate muri la puţin timp după operaţie”, a explicat pentru „Le Figaro” un expert.

SUA au avertizat însă în privinţa riscului folosirii unor explozibili lichizi nedetectabili. Aceste produse noi nu ar necesita decât cantităţi mici pentru uz în scop terorist, de exemplu într-un avion presurizat.